recursal/SuperWikiNEXT-32B huggingface dataset:
Το έμβλημα της Γαλλίας του Βισύ
Το γαλλικό τρίπτυχο "**Travail, Famille, Patrie**", (που προφέρεται Τραβάιγ, Φαμίγ, Πατρί, και που σημαίνει "Εργασία, Οικογένεια, Πατρίδα") ήταν το πολιτικό σύνθημα του στρατάρχη Φιλίπ Πεταίν στη διάρκεια της "Γαλλικής Πολιτείας", περισσότερο γνωστής ως Γαλλία του Βισύ κατά τη διάρκεια του Β' Παγκοσμίου Πολέμου.

Ιστορικό
--------

Συγκεκριμένα μετά την παραίτηση του Γάλλου προέδρου Πωλ Ρεϊνώ μόλις ακριβώς δύο εβδομάδες από της εισβολής των Γερμανών στη Γαλλία, στις 14 Ιουνίου του 1940, η Γαλλική Εθνοσυνέλευση παραχώρησε απόλυτες εξουσίες στον τότε αντιπρόεδρο της κυβέρνησης στρατάρχη Φ. Πεταίν ο οποίος και ανέλαβε ουσιαστικά πρόεδρος της Γαλλίας και ο οποίος πέτυχε την συναφθείσα ανακωχή και συνθηκολόγηση με τους Γερμανούς. Στη συνέχεια με διάφορους νόμους επέβαλε ένα σχεδόν απολυταρχικό καθεστώς. Στις 10 Ιουλίου του 1940 εξήγγειλε μια εσωτερική "Εθνική Επανάσταση" θέτοντας σύνθημα αυτής το τρίπτυχο "***Travail, Famille, Patrie***", με στόχο τη συσπείρωση του γαλλικού έθνους στα γεγονότα που συνέβαιναν.

Στο τρίπτυχο αυτό δίνονταν ως κατευθυντήρια αρχή η ιδιαίτερη βαρύτητα σαφώς στις έννοιες Εργασία, Οικογένεια και Πατρίδα και τη διασφάλισή των δικαιωμάτων επ΄ αυτών στην επελθούσα κατάσταση. Πολλοί κατηγόρησαν τον Πεταίν ότι με το τρίπτυχο αυτό ουσιαστικά εξοβέλισε το ιστορικό δημοκρατικό σύνθημα "Λιμπερτέ Εγκαλιτέ Φρατερνιτέ" (= Ελευθερία, Ισότητα, Αδελφοσύνη), χωρίς όμως ν΄ αναλογίζεται κανείς πως θα μπορούσε να ισχύει αυτό κάτω από τις συνθήκες εκείνες όπως είχαν διαμορφωθεί μετά τη συνομολόγηση της ανακωχής.

Πάντως ο ίδιος ο Πεταίν, αν και ποτέ δεν δημοσίευσε το νέο σύνταγμα που κλήθηκε να συντάξει, υπερασπίστηκε το τρίπτυχο θεωρώντας ότι σ΄αυτό συνυπάρχουν και οι έννοιες της αδελφοσύνης και της ισότητας, αφού δεν μπορούν να σταθούν έξω από τις έννοιες του εργασιακού χώρου της οικογένειας και της πατρίδας, σημειώνοντας για την ελευθερία δεν μπορεί να εκφεύγει του σεβασμού των νόμων και αρχών. 

Γενικά πάντως θεωρείται ότι με το σύνθημα αυτό επιβλήθηκε μια εθνική επανάσταση, η οποία όμως έφθασε ομολογουμένως και σε ακρότητες που κανείς δεν θα περίμενε να συμβούν στη Γαλλία, όπως ήταν για παράδειγμα οι λεγόμενες "έκτακτες δικαστικές εξουσίες του Βισύ" που κρίθηκαν παροιμιώδεις στην ιστορία της νομικής επιστήμης.

Η Πρωτομαγιά στη Γαλλία καθορίστηκε ως εργατική γιορτή το 1941 από τον Πεταίν όπως επίσης και η εργατική κοινωνική ασφάλιση με κάποιο νεότερο και δικαιότερο σύστημα συνταξιοδότησης. Επίσης επέβαλε την εορτή της Μητέρας, δίνοντας ιδιαίτερη έμφαση στην έννοια της οικογένειας.

Πηγές
-----

* "Εγκυκλοπαίδεια Πάπυρος Larousse Britannica" τομ.14ος, σελ.379.
* "Ιστορία του 20ου Αιώνος" (6 τόμοι) Έκδ. Παρνελ - Χρυσός Τύπος Αθήνα 1979, τομ.4ος, σελ.1739.

Εξωτερικοί σύνδεσμοι
--------------------

* Κέντρο Μελετών Edmond Michelet, Η Πολιτική του Βισύ on the *centremichelet.org*.
* Ακαδημία Ρεν, Η Προπαγάνδα του Βισύ και η "Συνεργασία", on the *ac-rennes.fr'.*
Το **Viasat Nature** είναι τηλεοπτικό κανάλι που ανήκει στη διεθνή εταιρεία μέσων ενημέρωσης Viasat World LTD. Το κανάλι έχει εστίαση σε ζώα και τους ιδιοκτήτες τους, μπλε τσιπ, κλασικό άγριας ζωής, ER και διάσωση των ζώων, τοn φυσικό κόσμο, και τα πάρκα και καταφύγια. To Viasat Nature εκπέμπει σε 24ωρη βάση στην Κεντρική και Ανατολική Ευρώπη και την Αφρική.

Το κανάλι έχει ξεκινήσει αρχικά ως TV6, ένα σουηδικό κανάλι γυναικών που ξεκίνησε το 1994. Το 1998, το κανάλι άλλαξε σε ένα pan-Nordic πληρώνει το κανάλι που δείχνει η φύση ντοκιμαντέρ από τις 6 το απόγευμα έως τις 9 το βράδυ ("TV6 Nature World") και, στη συνέχεια μετέδιδε ταινίες δράσεις και σειρές από τις 9 μ. μ. έως τα μεσάνυχτα ("TV6 Action World"). Το 2002, το κανάλι μετονομάστηκε και έγινε *Viasat Nature* και *Viasat Action*.

Το Viasat Nature αποκτά πρόγραμμα από διεθνείς διανομείς και παραγωγής σπίτια.

Το περιεχόμενο του Viasat Action μετατοπίστηκε σταδιακά να περιλαμβάνουν περισσότερες εγκληματικές σειρές όπως το *Νόμος και τάξη* και *CSI*. Το σκέλος αυτό ήταν, επομένως, μετονομάστηκε σε *Viasat Crime* στις 1 Οκτωβρίου 2005. Μετά από αρκετά χρόνια ως έξι ώρες το κανάλι Viasat Nature/Crime σε επέκταση των ωρών εκπομπής στις 1 Φεβρουαρίου 2007. Το Viasat Nature τώρα μεταδίδεται από τις 6 π. μ. έως 8 μ. μ. όταν το Viasat Crime ανέλαβε και την εκπομπή μέχρι τα μεσάνυχτα.

Το κανάλι έχει timeshared με πολλά κανάλια με την πάροδο των ετών. Στα πρώτα χρόνια, το κανάλι αγορών TVG γέμισε και πολύ το πρωινό πρόγραμμα. Το 1996, το αθλητικό κανάλι Sportkanalen μετέδιδε τα σαββατοκύριακα. Από το 1997,το Playboy TV έχει εκπομπή στο κανάλι μετά τα μεσάνυχτα. Το Nickelodeon της Σκανδιναβίας άρχισε να εκπέμπει από τις 6 π. μ. έως 6 μ. μ. αργότερα και συνέχισε να το κάνει μέχρι το 2007, όταν το Viasat Nature επέκτεινε τις ώρες εκπομπής της.

Αναφορές
--------

1. ↑  Sat-UK #90: MORE FOR SCANDINAVIA

Εξωτερικοί σύνδεσμοι
--------------------

* VIASAT Nature Σουηδίας
* VIASAT Nature Νορβηγίας
* VIASAT Nature Δανίας
* VIASAT Crime Σουηδίας
* VIASAT Crime Νορβηγίας
* VIASAT Crime Δανίας
**Αμοιβαδισμός** ή **αμοιβαδοειδισμός**, ή και **αμοιβαδοειδής κίνηση** στη βιολογία ονομάζεται η ικανότητα ορισμένων κυττάρων να εκτελούν κινήσεις παρόμοιες με αυτές της αμοιβάδας. Δεν πρέπει να συγχέεται με τη (γνωστότερη) ασθένεια αμοιβάδωση.

Στον αμοιβαδισμό η μετακίνηση του οργανισμού γίνεται με τη βοήθεια ψευδοποδίων, τα οποία αποτελούν παροδικές προεκτάσεις του κυτταροπλάσματος. Τα ψευδοπόδια αυτά αγκιστρώνονται πάνω σε ένα υπόστρωμα, όπου μετακινούνται διαδοχικά σέρνοντας μαζί τους και ολόκληρο το σώμα του κυττάρου. Ο αμοιβαδισμός εξαρτάται από τη θερμοκρασία: όσο μεγαλύτερη είναι αυτή, τόσο μεγαλύτερη είναι η ταχύτητα της μετακινήσεως. Ο αμοιβαδισμός αποτελεί μία από τις στοιχειώδεις μορφές κινήσεως των ζωντανών οργανισμών. Σε ορισμένες περιπτώσεις, στις οποίες τα κύτταρα μπορούν να εγκολπώνουν μέσα τους ξένα σώματα, ο αμοιβαδισμός αποτελεί προϋπόθεση της κυτταροφαγίας.

Εκτός από τους ανεξάρτητους μονοκύτταρους οργανισμούς, η ιδιότητα του αμοιβαδισμού παρατηρείται στα λευκά αιμοσφαίρια, τα φαγοκύτταρα των σπονδυλωτών, τα αμοιβαδοκύτταρα των σπόγγων, τα πλασμώδια των μυξομυκήτων, αλλά και γενικότερα στα αμέμβρανα ή με πολύ λεπτή μεμβράνη κύτταρα. Αμοιβαδοειδείς ονομάζονται και οι διασταλτικές και συσταλτικές κινήσεις του κυτταροπλάσματος. Το σύνολο των αμοιβαδοειδών κινήσεων ερμηνεύεται ως εκδήλωση της ενδοκυτταρικής ροής του κυτταροπλάσματος, σε συνδυασμό με φαινόμενα της επιφανειακής τάσεως. Υπό την επίδραση διάφορων παραγόντων μεταβάλλεται η κατάσταση του κολλοειδούς κυτταροπλάσματος, από τη ρευστή μορφή του λύματος στη στερεά μορφή του πηκτώματος, και αντιστρόφως. Οι μεταβολές αυτές του κυτταροπλάσματος παίρνουν υπό ορισμένες προϋποθέσεις τη μορφή αμοιβαδοειδών κινήσεων.

Πηγές
-----

* Τα λήμματα «αμοιβαδισμός» και «αμοιβαδοειδής (κίνησις)» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 59
Ως **vicus** εννοείται μικρή εγκατάσταση πολιτών, έξω από ρωμαϊκό φρούριο. Η ερμηνεία της λατινικής λέξης σύμφωνα με το *Λεξικόν Λατινοελληνικόν* του Σ. Κουμανούδη είναι οίκος, κώμη, ρύμη, άμφοδος (δηλαδή κτήρια παραταγμένα στις δύο πλευρές ενός δρόμου), επίσης χωρίον και περιοικίς[1]. Είναι συνώνυμο τής ελληνικής λέξης οἶκος, της Σανσκριτικής víś- που σημαίνει "εγκατάσταση, ενδαίτημα", της Γοτθικής weihs που σημαίνει "χωριό, τόπος" και προέρχεται πιθανώς από το πρωτοινδοευρωπαϊκό \*viḱ- "που σημαίνει εγκαθίσταμαι, εγκατάσταση, αλλά και φυλή".

Παραπομπές - σημειώσεις
-----------------------

1. ↑  Κουμανούδης Στεφ. 1972, *Λεξικόν Λατινοελληνικόν*, Γρηγόρης, Αθήνα, 1040.
Ο **Άλαν Λουίζι** (Sir Allan Fitzgerald Laurent Louisy, KCMG, PC 5 Σεπτεμβρίου 1916 – 2 Μαρτίου 2011) ήταν Πρωθυπουργός της Αγίας Λουκίας, ο 2ος από την ανεξαρτησία της χώρας, μετά τον Σερ Τζον Κόμπτον.

Βιογραφία
---------

Γεννήθηκε στο Λάμπορι και υπηρέτησε ως δικαστής προτού εκλεγεί βουλευτής το 1974. 

Μετά τη διεξαγωγή των γενικών εκλογών στις 2 Ιουλίου 1979, το Εργατικό Κόμμα Αγίας Λουκίας (SLP) κέρδισε νίκη, με ποσοστό 56,2% και 12 έδρες επί συνόλου 17 στο Κοινοβούλιο.

Πριν γίνουν οι εκλογές, είχε συνάψει μυστική συμφωνία για να παραδώσει την εξουσία στο βουλευτή του ίδιου κόμματος Τζορτζ Όντλαμ κατά τους πρώτους 6 μήνες από την ανάληψη της πρωθυπουργίας, συμφωνία την οποία παραβίασε έπειτα από πιέσεις από τις ΗΠΑ και από άλλους συμμάχους. Αυτό είχε ως αποτέλεσμα να διασπαστεί το Εργατικό Κόμμα, προξενώντας κρίση το 1981. Ο πρωθυπουργός επέλεξε να παραιτηθεί. Τον διαδέχθηκε στην πρωθυπουργία όχι ο Όντλαμ αλλά ο Ουίνστον Σίνακ. Ο Όντλαμ ίδρυσε δικό του κόμμα, το βραχύβιο Προοδευτικό Εργατικό Κόμμα. Στις επόμενες εκλογές, που διεξήχθησαν στις 3 Μαΐου 1982, το SLP ηττήθηκε από το Ενωμένο Κόμμα Εργατών του Τζον Κόμπτον. 

Ο Λουίζι αποσύρθηκε από την πολιτική και ιδιώτευσε στην οικία του στο Σάφιρ Εστέιτ του Λάμπορι. Τιμήθηκε με τον τίτλο του Ιππότη στις 31 Μαρτίου 2005.

Πέθανε στην οικία του, το Μάρτιο του 2011.

Παραπομπές
----------

1. ↑  www.antiguaobserver.com?p=55251.
2. 1 2 3  «Another St. Lucian has been Knighted by the Queen». St Lucian Government. Αρχειοθετήθηκε από το πρωτότυπο στις 14 Ιουνίου 2011. Ανακτήθηκε στις 2 Ιανουαρίου 2014.
3. ↑  «Timeline: St Lucia». *BBC Online* (BBC News). 29 Οκτωβρίου 2009.. Ανακτήθηκε στις 2 Ιανουαρίου 2014.
4. ↑  Chamberlain, Greg (30 Οκτωβρίου 2003). «Obituary: George Odlum». *The Guardian* (London).. Ανακτήθηκε στις 2 Ιανουαρίου 2014.
5. ↑  «Sir John Compton: a life in politics». *BBC Online*. Ανακτήθηκε στις 2 Ιανουαρίου 2014.
6. ↑  Moberg, Mark (2008). *Slipping away: banana politics and fair trade in the Eastern Caribbean*. Berghahn Books. σελ. 112. ISBN 978-1-84545-145-5.
7. ↑  CMC. «Former St. Lucia prime minister dies». *Antigua Observer*. Αρχειοθετήθηκε από το πρωτότυπο στις 2011-07-07.. Ανακτήθηκε στις 2014-01-02.
Η **Αμμωνιάς** ή **Αμμωνιάδα**, αποκαλούμενη κατά επιγραφές, ήταν ενα από τα ιερά πλοία της αρχαίας Αθηναϊκής Δημοκρατίας.

Η Αμμωνιάς ήταν τριήρης όμοια με την **Πάραλο**, και τη Σαλαμινία και συμμετείχε και αυτή στις "θεωρίες" καθώς και σε άλλες ιερές ή δημόσιες αποστολές, συνήθως επείγουσας φυσεως. Το συνηθέστερο αγκυροβόλιο της Αμμωνιάδας φέρεται να ήταν ο λιμένας Μουνιχίας, το σημερινό Μικρολίμανο. Και αυτή η τριήρης αποκαλούνταν από τους Αθηναίους "Θεωρίδα" (Θεωρίς) ή "Δηλιάδα" (Δηλιάς), επειδή μετέφερνε τις *Θεωρίες* στη Δήλο.

Για την προέλευση του ονόματος της Αμμωνιάδας δεν είναι τίποτα γνωστό. Πιθανολογείται όμως, κατά μία υπόθεση ότι ειδικότερα με το ίερό πλοίο αυτό πέμπονταν θυσίες είτε σε κάποιο ιερό του Άμμωνα Διός στον ελληνικό χώρο, είτε σ΄ εκείνο του Άμμωνα της αρχαίας Αιγύπτου.

Πηγές
-----

* "Νεώτερον Εγκυκλοπαιδικόν Λεξκόν Ηλίου" τ.2ος σ.529.
Ο **Άκφρεντ της Ακουιτανίας** (*Acfred d'Aquitaine*, ... - 927), κόμης της Ωβέρνης και δούκας της Ακουιτανίας (926 - 927), μικρότερος γιος του Άκφρεντ Α΄ του Καρκασσόν και της Αδελίνδας αδελφής του δούκα της Ακουιτανίας Γουλιέλμου του Ευσεβούς, διάδοχος του αδελφού του Γουλιέλμου του Νεώτερου.  O τίτλος του δούκα για τον Άκφρεντ εμφανίζεται σε ένα μεταθανάτιο καταστατικό του 928. 
Ο Άκφρεντ έχει μικρές κατοχές γης στην Ωβέρνη, τα περισσότερα εδάφη είχαν μεταβιβαστεί σε επιφανείς άντρες, σύμφωνα με έγγραφα δεν είχε στην κατοχή του την κοιλάδα της Λυών.  Οι κατοχές του βρίσκονταν διάσπαρτες στην Ωβέρνη και στην Ζεβοντάν,  σύμφωνα με μια διαθήκη που έκανε (927) παραχώρησε την περιουσία του στους οπαδούς του. 
Άν και ο Αντχεμάρ του Χαβάννες αναφέρει τον Εμπλ της Ακουιτανίας σαν διάδοχο του κανένα έγγραφο δεν εμφανίζει τον Εμπλ στην Οβέρν ή να έχει καμιά διεκδίκηση στο δουκάτο. 
Ο Εμπλ δεν ήταν ο μόνος διεκδικητής, την περίοδο (940 - 941) ο Ραϊμόνδος του Πονς της Τουλούζης είχε τον έλεγχο της περιοχής, ο Γουλιέλμος Γ΄ της Ακουιτανίας του επιτέθηκε και τον αιχμαλώτισε (955).

Παραπομπές
----------

1. ↑  p15039.htm#i150383.
2. ↑  Leo van de Pas: (Αγγλικά) *Genealogics*. 2003.
3. 1 2  Darryl Roger Lundy: (Αγγλικά) *The Peerage*.
4. ↑  Lewis, 181.
5. ↑  Lewis, 201 n33
6. ↑  Lewis, 201.
7. ↑  Lewis, 202.
8. ↑  Lewis, 181 n12.
9. ↑  Lewis, 202.

Πηγές
-----

* Brunterc'h, Jean-Pierre. "La Succession d'Acfred, Duc d'Aquitaine (927–936)." Quæstiones medii ævi novæ 6 (2001): 195–240.
* Lewis, Archibald R. The Development of Southern French and Catalan Society, 718–1050. University of Texas Press: Austin, 1965.

  



|  |  |  |
| --- | --- | --- |
| Προκάτοχος:**Γουλιέλμος ο Νεώτερος** | **Δούκας της Ακουιτανίας926–927** | Διάδοχος:**Εμπλ της Ακουιτανίας** |
***Venus Frigida*** (Αφροδίτη που παγώνει) είναι ελαιογραφία του 1611 του Πέτερ Πάουλ Ρούμπενς, η οποία σήμερα βρίσκεται στο Βασιλικό Μουσείο Καλών Τεχνών της Αμβέρσας. Ανήκει σε μια μιρή ομάδα έργων που ο καλλιτέχνης υπέγραψε και χρονολόγησε. Ο πίνακας αντλεί τον τίτλο του από τη φράση του Ρωμαίου θεατρικού συγγραφέα Τερέντιου, "sine Cerere et Baccho friget Venus "("χωρίς τη Δήμητρα και τον Βάκχο, η Αφροδίτη παγώνει") δηλαδή η αγάπη δεν μπορεί να επιβιώσει χωρίς φαγητό και κρασί). Η θεά κάθεται στο προσκήνιο και τρέμει από το κρύο. Στα πόδια της κάθεταο ο Έρως, ενώ πίσω της βρίσκεται ένας Σάτυρος. Ο Ρούμπενς έχει απεικονίσει την Αφροδίτη σε αυτήν τη στάση αντλώντας έμπνευση από το άγαλμα που αργότερα θα ονομαζόταν *Lely Venus* (από τον ζωγράφο και ειδήμονα τέχνης Σερ Πίτερ Λέλυ (Sir Peter Lely), στου οποίου την κατοχή περιήλθε κάποια στιγμή), το οποίο είδε στη συλλογή Γκοντσάγκα κατά τη διάρκεια της παραμονής του στη Μάντοβα. Η απεικόνιση αυτή της Αφροδίτης έχει μεγάλη σημασία για την ανάπτυξη του εντυπωσιακού ύφους της γυμνής ζωγραφικής του Ρούμπενς.

Παραπομπές
----------

1. ↑  «Topstukkenlijst (PDF) | Kunsten en Erfgoed». *www.kunstenenerfgoed.be* (στα Ολλανδικά). 6 Ιουλίου 2018. Αρχειοθετήθηκε από το πρωτότυπο στις 22 Μαΐου 2018.
2. ↑  Marechal, Els. Devisscher, Hans. Huvenne, Paul: *Het museumboek : hoogtepunten uit de verzameling*, Koninklijk Museum voor Schone Kunsten (Antwerpen), 2003. ISBN=9053494405

Πηγές
-----

* Αρχειοθετήθηκε 2018-07-09 στο Wayback Machine.
**Αμνηστία** ονομάζεται η δια νόμου άρση του αξιόποινου χαρακτήρα ορισμένων πράξεων με την οποία και αναστέλλεται η ισχύς των, προς κολασμό τούτων, νόμων καθώς και η ανάκριση ή δίωξη επ' αυτών των πράξεων. Με την αμνηστία επέρχεται δηλαδή η απόσβεση της ποινικής αγωγής. Η παροχή αμνηστίας ονομάζεται αμνήστευση.

Με την αμνηστία αίρεται μόνο το αξιόποινο της αδίκου πράξης που σημαίνει ότι δεν απαλλάσσει τον αμνηστευμένο της υποχρέωσης αποζημίωσης ή χρηματικής ικανοποίησης αν τέτοια επίσης έχουν καταλογισθεί. Στον αμνηστευμένο, είναι εύλογο ότι, δεν παρέχεται το δικαίωμα αίτησης επανάληψης της δίκης προκειμένου να αποδείξει την αθωότητά του.

Η αμνηστευμένη πράξη διαγράφεται από το ποινικό μητρώο του αμνηστευμένου. Την αμνηστία παρέχει ο Ανώτατος Άρχων (Βασιλεύς ή Πρόεδρος) κατόπιν εισήγησης και ευθύνης του αρμόδιου Υπουργού Δικαιοσύνης.

Η Αμνηστία είναι πράξη πολιτική που αποβλέπει στο συμφέρον της Πολιτείας και που υπαγορεύεται από ποικίλες συνθήκες και ανάγκες τόσο του Κράτους όσο και από πιθανές ανάγκες κοινωνικού συμφέροντος.  
Αυτή αποτελούσε προνόμιο του Βασιλέως όταν θεσμοθετήθηκε και περιλήφθηκε, με αίτημα του Βασιλέως Γεωργίου Α΄, στο Σύνταγμα του 1911 άρθρο 39 ως δικαίωμα «*παραχώρησης αμνηστίας μόνο επί πολιτικών εγκλημάτων επί τη ευθύνη του Υπουργείου*», προκειμένου επανέλθει η τάξη από έκτροπα που σημειώθηκαν μετά από τα γεγονότα του 1909. Έτσι η διάταξη αυτή συνεχίζει έκτοτε να διατηρείται τροποποιούμενη κάθε φορά αναλόγως του Πολιτεύματος.

Και όμως οι συζητήσεις με παράλληλες διαφωνίες περί της απονομής της, υπήρξαν επί 10ετίες πολλές τόσο ως προς την έκταση και το είδος των αδικημάτων, όσο και προς τα πρόσωπα με ή άνευ όρων. Συμποσούμενες αυτές σε κανόνες απονομής είναι 

1. Να απονέμεται πριν ή σε οποιοδήποτε στάδιο καταδίωξης ακόμα και κολασμού (δηλαδή και μετά εκδίκαση και οριστική καταδίκη),
2. Να απονέμεται γενικά, τόσο για τη κυρία πράξη όσο και για τις επακόλουθες, της κυρίας, πράξεις και επί των συμμετασχόντων σ' αυτές, και
3. (Κατ' ερμηνεία Συντάγματος υπό Κωστή και Κωνσταντόπουλο) Η αμνηστία να απονέμεται για οποιοδήποτε αδίκημα, και άνευ περιορισμού, όταν ανάγκη της Πολιτείας το απαιτήσει. Όμως στο Σύνταγμα του 1922 περιλήφθηκε αντίθετη διάταξη κατά την οποία «*αμνηστία επί κοινών εγκλημάτων ουδέ δια νόμου απονέμεται*» που συνέχισε να ισχύει στις νεότερες αναθεωρήσεις.

Σημείωση: Η Αμνηστία δεν θα πρέπει να συγχέεται με την απόδοση Χάριτος που αφορά επιείκεια ή μετριασμό χρόνου έκτισης ποινής.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85004558
* GND: 4142231-4
* BNF: cb119374306 (data)
* NDL: 00568900
* NKC: ph137791

 |

 |
Θύρα VGA
Βύσμα VGA
Συνήθως, ο όρος VGA αναφέρεται στην ανάλυση 640×480 εικονοστοιχείων (pixels). Επίσης, αναφέρεται στο βύσμα 15-pin D-subminiature, το οποίο χρησιμοποιείται για τη μεταφορά του αναλογικού σήματος εικόνας όλων των αναλύσεων.

Τα τυποποιημένα modes γραφικών VGA είναι:

* 640×480 στα 16 χρώματα
* 640×350 στα 16 χρώματα
* 320×200 στα 16 χρώματα
* 320×200 στα 256 χρώματα (Mode 13h)

Επίσης, το πρότυπο VGA υποστηρίζει τα παλαιότερα EGA, CGA και MDΑ.

Το VGA ξεπεράστηκε από το XGA (1024x768 pixels) της IBM, και από πολλές ακόμη επεκτάσεις, π.χ. *SVGA*, *SXGA*, *UXGA*, κτλ.

Εξέλιξή του είναι το καλώδιο DVI.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Video Graphics Array** |
Τα **αμνιωτά** (από το ελληνικό *ἀμνίον*, «μεμβράνη που περιβάλλει το έμβρυο») είναι ένας κλάδος τετράποδων σπονδυλωτών που περιλαμβάνει τα ερπετά, τα πτηνά και θηλαστικά που γεννούν τα αυγά τους στη στεριά ή διατηρούν το γονιμοποιημένο ωάριο στη μητέρα. Διακρίνονται από τα αναμνιωτά, που γεννούν συνήθως τα αυγά τους στο νερό.

Γενική περιγραφή
----------------

Τα αμνιωτά είναι τετράποδα, που χαρακτηρίζονται από το ότι έχουν ένα αυγό και είναι εξοπλισμένα με άμνιο, προσαρμογή για να γεννήσουν τα αυγά στην ξηρά και όχι στο νερό, όπως συνήθως κάνουν τα αναμνιωτά (συμπεριλαμβανομένων των βατράχων). Στα αμνιωτά περιλαμβάνονται τα συναψιδωτά (θηλαστικά μαζί με τους εξαφανισμένους συγγενείς τους) και σαυρόψιδα (ερπετά και πτηνά), καθώς και οι πρόγονοί τους. Τα έμβρυα των αμνιωτών είτε ως αυγά ή ως αναπτυσσόμενα στο θηλυκό, προστατεύονται και βοηθούνται από αρκετές εκτεταμένες μεμβράνες. Στα ευθήρια θηλαστικά (όπως ο άνθρωπος), αυτές οι μεμβράνες περιλαμβάνουν τον αμνιακό σάκο που περιβάλλει το έμβρυο. Οι εμβρυϊκές μεμβράνες και η έλλειψη του σταδίου της προνύμφης διακρίνουν τα αμνιωτά από τα τετράποδα αμφίβια. 

Τα πρώτα αμνιωτά, που αναφέρονται ως «βασικά αμνιωτά», έμοιαζαν με μικρές σαύρες και εξελίχθηκαν από αμφίβια ερπετόμορφα περίπου 312 εκατομμύρια χρόνια πριν, στη Λιθανθρακόφόρο, αναπτύσσοντας περίπου 20.000 είδη. Τα αυγά τους μπορούσαν να επιβιώσουν έξω από το νερό, επιτρέποντας στα αμνιωτά να επεκταθούν στην ξηρά. Τα αυγά μπορούσαν επίσης να αναπνέουν και να αντιμετωπίζουν τα απόβλητά τους, επιτρέποντας στα αμνιωτά να εξελιχθούν σε μεγαλύτερες μορφές.

Αμνιακό αυγό
------------

Το αμνιακό αυγό αντιπροσωπεύει μια κρίσιμη απόκλιση των σπονδυλωτών, που επέτρεψε την αναπαραγωγή στην ξηρά χωρίς την ανάγκη επιστροφής στο νερό για αναπαραγωγή, όπως απαιτείται από τα αμφίβια. Από αυτό το σημείο τα αμνιωτά εξαπλώθηκαν σε όλο τον κόσμο, έως ότου έγιναν κυρίαρχα σπονδυλωτά της γης. Πολύ νωρίς στην εξελικτική ιστορία τους τα βασικά αμνιωτά απέκλιναν σε δύο κύριες γραμμές, τα συναψιδωτά και τα σαυρόψιδα, που εξακολουθούν να υφίστανται στη σύγχρονη εποχή. Το παλαιότερο γνωστό απολίθωμα συναψιδωτού είναι ο *Protoclepsydrops* από περίπου 312.000.000 χρόνια πριν, ενώ το παλαιότερη γνωστή σαυροψίδα είναι πιθανώς η Paleothyris, από τη Μέση Πενσυλβάνια (περίπου 306 με 312.000.000 χρόνια πριν).

Παραπομπές
----------

1. ↑  Στην πραγματικότητα αμνιωτό αυγό, στο οποίο το έμβρυο καλύπτεται από σειρά μεμβρανών, το άμνιο, το χόριο και την αλλαντοΐδα βλ. «Αμνιωτά». Ygeiaonline.gr. 23 Φεβρουαρίου 2012. Ανακτήθηκε στις 16 Ιανουαρίου 2016.
2. ↑  Ψάρια και αμφίβια, δηλαδή σπονδυλόζωα που δεν αναπτύσσονται ως έμβρυα μακριά από το υδάτινο οικοσύστημα. Βλ. Anamniota. (n.d.) *Farlex Partner Medical Dictionary*. (2012). Ανάκτηση 16 Ιανουαρίου 2016 από
3. ↑  Benton, Michael J. (1997). *Vertebrate Palaeontology*. London: Chapman & Hall. σελίδες 105–109. ISBN 0-412-73810-4.
4. 1 2  Benton M.J. and Donoghue P.C.J. 2006. Palaeontological evidence to date the tree of life. *Molecular biology and evolution*. 24(1): 26–53.

Εξωτερικοί σύνδεσμοι
--------------------

* Out of the Swamps Αρχειοθετήθηκε 2012-02-27 στο Wayback Machine.
Η **VietJet Air** είναι αεροπορική εταιρεία χαμηλού κόστους του Βιετνάμ. Είναι μία από τις δύο αεροπορικές εταιρείες χαμηλού κόστους στο Βιετνάμ, η άλλη αεροπορική εταιρεία είναι η Pacific Airlines.

Η έδρα της είναι στο Ανόι, το κέντρο λειτουργίας είναι στη Σαϊγκόν. Η εταιρεία ιδρύθηκε το 2007 και η πρώτη πτήση πραγματοποιήθηκε το 2011. Μέχρι το Δεκέμβριο του 2014 η αεροπορική εταιρεία έχει εξυπηρετήσει 10 εκατομμύρια επιβάτες. Έχει πτήσεις προς τα περισσότερα αεροδρόμια σε Βιετνάμ: Ανόι, Σαϊγκόν, Χαϊφόνγκ, Τανχ-Χόα, Βινχ, Ντονγκ Χόι, Χουέ, Ντα Νανγκ, Κουί Νον, Buon Ma Thuot, Ντα Λατ, NhaTrang, Can Tho, Κουόκ. Έχει 5 διεθνείς προορισμούς στην Ασία: Σεούλ, Μπανγκόκ, Ταϊπέι, Σιγκαπούρη, Σιέμ Ριπ.
Ο **Αλεξάντρ-Φερντινάν Νγκεντέ** (Alexandre-Ferdinand Nguendet) είναι πολιτικός από την Κεντροαφρικανική Δημοκρατία. Ήταν προσωρινός πρόεδρος από τις 10 Ιανουαρίου 2014 ως τις 20 Ιανουαρίου του ίδιου χρόνου, έπειτα από την παραίτηση του Μισέλ Ντζοτοντιά.

Πολιτική σταδιοδρομία
---------------------

Ως μέλος του Κεντροαφρικάνικου Δημοκρατικού Συναγερμού (RDC) υπηρέτησε ως βουλευτής στην Εθνοσυνέλευση εκπροσωπώντας την 5η εκλογική περιφέρεια (*arrondissement*) της πρωτεύουσας Μπανγκί. Στις αρχές του 2013 ο Νγκεντέ ίδρυσε ένα νέο πολιτικό κόμμα, το Συναγερμό για τη Δημοκρατία (RPR). Όταν οι αντάρτες Σελεκά κατέλαβαν το Μπανγκί το Μάρτιο του 2013, ανατρέποντας τον πρόεδρο Φρανσουά Μποζιζέ, το κόμμα του Νγκεντέ ήταν το πρώτο που αναγνώρισε τη νέα ηγεσία του Μισέλ Ντζοτοντιά, ηγέτη των ανταρτών, ο οποίος αυτοανακηρύχθηκε πρόεδρος.

Έπειτα από πιέσεις περιφερειακών ηγετών, ο Ντοζοντιά αποπειράθηκε να νομιμοποιήσει την κυβέρνησή του τον Απρίλιο του 2013, με τη σύσταση του Εθνικού Μεταβατικού Συμβουλίου Το εν λόγω συμβούλιο (CNT) απαρτίζεται από 105 μέλη και επέχει θέση προσωρινού κοινοβουλίου. Το σώμα εκείνο εξέλεξε πρόεδρο τον Ντζοτοντιά στις 13 Απριλίου 2013, με σκοπό να υπηρετήσει μεταβατικά επί 18 μήνες. Τελικά πρόεδρος του CNT εξελέγη ο Νγκεντέ στις 15 Απριλίου 2013. Ο Νγκεντέ κέρδισε 4 άλλους υποψηφίους, συγκεντρώνοντας 48 ψήφους έναντι 28 για τον κυριότερο αντίπαλό του. Το σώμα θα λειτουργούσε τόσο ως κοινοβούλιο όσο και ως συντακτική συνέλευση.

Στις αρχές Μαΐου 2013 το μεταβατικό εθνικό συμβούλιο ξεκίνησε τη λειτουργία του και ο Νγκεντέ γνωστοποίησε ότι το σώμα θα είχε όλες τις νομοθετικές εξουσίες, εκτός από τη δυνατότητα να κατατεθεί πρόταση μομφής εναντίον της κυβέρνησης.

Ο Νγκεντέ ανέλαβε πρόεδρος του Εθνικού Μεταβατικού Συμβουλίου της Κεντροαφρικανικής Δημοκρατίας στις 10 Ιανουαρίου 2014 μετά την παραίτηση του Ντζοτοντιά και τις ισχυρές πιέσεις που ο τελευταίος είχε δεχτεί από τις γύρω χώρες.

Η βραχύβια θητεία του Νγκεντέ τερματίστηκε στις 20 Ιανουαρίου, οπότε ανέλαβε καθήκοντα η διάδοχός του, Κατρίν Σαμπά-Πανζά (προσωρινή).

Παραπομπές
----------

1. ↑  Ανακτήθηκε στις 18  Μαΐου 2022.
2. 1 2 3  "Centrafrique: un ancien député élu à la tête du Conseil de transition", Agence France-Presse, 16-4-2013 (γαλλικά).
3. 1 2 3  "Centrafrique: Alexandre Nguendet, proche de la Séléla, élu président du Conseil national de transition", Xinhua, 16-4-2013 (γαλλικά).
4. ↑  "C. Africa strongman forms transition council", Agence France-Presse, 6-4-2013.
5. ↑  "Rebel boss Djotodia elected interim C.Africa leader", Agence France-Presse, 13-4-2013.
6. ↑  "Central African Republic's new ruling body starts work"[*νεκρός σύνδεσμος*], Agence France-Presse, 7-5-2013.
7. ↑  "Central African Republic's capital tense as ex-leader heads into exile" Αρχειοθετήθηκε 2014-01-11 στο Wayback Machine. Reuters, 11-1-2014.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Alexandre Ferdinand Nguendet  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το **The Liquidator** είναι ένα δημοφιλές ορχηστρικό κομμάτι που κυκλοφόρησε στο Ηνωμένο Βασίλειο από τον Τζαμαϊκανό Χάρρυ Τζ. Αλλστάρς το 1969.

Στο Ηνωμένο Βασίλειο, το κομμάτι είναι διάσημο καθώς παίζεται πριν από τα Ντέρμπι του Μπλακ Κάντρυ, δηλαδή τους ποδοσφαιρικούς αγώνες των Γουλβς και της Γουέστ Μπρόμιτς Άλμπιον. Εντούτοις, η αστυνομία των Γουέστ Μίντλαντς και οι τοπικές επιτροπές ασφάλειας ανάγκασαν τις δύο ομάδες να αφαιρέσουν το κομμάτι από τις λίστες της μουσικής που ακούγεται πριν τους αγώνες, λόγω των αισχρολογιών που τραγουδούσαν οι οπαδοί των δύο ομάδων εκατέρωθεν. Αυτή η αφαίρεση προκάλεσε την αντίδραση των οπαδών των Γουλβς και της Άλμπιον, και πολλοί έχουν απαιτήσει την επιστροφή του στις λίστες.

Κατά τη διάρκεια της αγωνιστικής περιόδου 2005-06, η Γουέστ Μπρόμιτς Άλμπιον επανεισήγαγε το κομμάτι, ενθαρρύνοντας τους οπαδούς της να χειροκροτούν αντί να τραγουδούν. Το αίτημα της όμως αγνοήθηκε και έτσι το κομμάτι για άλλη μια φορά αφαιρέθηκε, πριν κάνει άλλη μια επανεμφάνιση στο τελικό των πλέι-οφς της Τσάμπιονσιπ του 2006-07. Το *The Liquidator* παραμένει ένα από τα αγαπημένα κομμάτια των οπαδών των δύο ομάδων και έχει κυκλοφορήσει ευρέως, ακόμα και ως ringtone για κινητό τηλέφωνο.

Επίσης, η Τσέλσι παίζει το κομμάτι πριν από αγώνες και Ευρωπαϊκές βραδιές καθώς οι παίκτες μπαίνουν στον αγωνιστικό χώρο.

Ιστορικά, το τραγούδι αυτό προέρχεται από τους Γουλβς, οι οποίοι το εισήγαγαν στα γήπεδα τη δεκαετία του '60 και έπειτα αντιγράφτηκε από την Άλμπιον κατά τη διάρκεια της δεκαετίας του '80, όταν οι Γουλβς ήταν στο χειρότερο σημείο της ιστορίας τους.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

Το κομμάτι The Liquidator
"**South Sudan Oyee!**" (Ελληνικά: Νότιο Σουδάν Ζήτω!) είναι ο εθνικός ύμνος του Νότιου Σουδάν. Ο ύμνος επιλέχθηκε από την εθνική επιτροπή για τον εθνικό ύμνο του Νότιου Σουδάν του SPLM έπειτα από την έναρξη ενός διαγωνισμού το 2010, λίγους μήνες πριν διεξαχθεί το δημοψήφισμα για την ανεξαρτησία της χώρας Η επιτροπή επέλεξε μεταξύ 49 συμμετοχών για τον ύμνο του οποίου ο προσωρινός τίτλος είναι "Γη του Κους". Η μουσική του "South Sudan Oyee!" γράφτηκε από φοιτητές και καθηγητές του πανεπιστημίου της Τζούμπα.

Στίχοι στα αγγλικά
------------------

Oh God  

We praise and glorify you  

For your grace on South Sudan,  

Land of great abundance  

Uphold us united in peace and harmony.  

Oh motherland  

We rise raising flag with the guiding star  

And sing songs of freedom with joy,  

For justice, liberty and prosperity  

Shall forever more reign.  

Oh great patriots  

Let us stand up in silence and respect,  

Saluting our martyrs whose blood   

Cemented our national foundation,  

We vow to protect our nation  

Oh God bless South Sudan.

Ελληνική μετάφραση
------------------

Ω Θεέ  

Σε υμνούμε και σε δοξάζουμε  

Για την χάρη σου προς το Νότιο Σουδάν,  

Τη Γη της μεγάλης αφθονίας  

Φύλαξέ μας ενωμένους με ειρήνη και αρμονία.  

Ω μητέρα πατρίδα  

Υψώνουμε την ανασηκωμένη σημαία με το αστέρι-οδηγό  

Και τραγουδάμε τραγούδια της ελευθερίας με χαρά,  

Για τη δικαιοσύνη, την ελευθερία και την ευημερία  

Είθε να κυβερνούν για πάντα και να είναι όλο και πιο πολλές.  

Ω σπουδαίοι πατριώτες  

Ας σταθούμε όρθιοι σιωπηλά και με σεβασμό,  

Αποτίοντας χαιρετισμό προς τους μάρτυρές μας των οποίων το αίμα   

Επισφράγισε την εθνική μας θεμελίωση,  

Ορκιζόμαστε να προστατεύουμε την χώρα μας.  

Ω Θεέ, ευλόγησε το Νότιο Σουδάν.

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 1 Νοεμβρίου 2012. Ανακτήθηκε στις 8 Ιουλίου 2011.
2. ↑
3. ↑
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 16 Ιουλίου 2011. Ανακτήθηκε στις 8 Ιουλίου 2011.
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 17 Δεκεμβρίου 2007. Ανακτήθηκε στις 8 Ιουλίου 2011.

Εξωτερικοί σύνδεσμοι
--------------------

* Ο ύμνος σε μορφή .mp3
* Στίχοι και τραγούδι του ύμνου από τα BBC news
* Ιστορία του ύμνου

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνικοί ύμνοι της Αφρικής |
| --- |
|  |
| 
Κατάλογος εθνικών ύμνων χωρών μελών του ΟΗΕ |
|  |
| 
* Αγκόλα
* Αίγυπτος
* Αιθιοπία
* Ακτή Ελεφαντοστού
* Αλγερία
* Γκάμπια
* Γκαμπόν
* Γκάνα
* Γουινέα
* Γουινέα-Μπισσάου
* Ερυθραία
* Εσουατίνι
* Ζάμπια
* Ζιμπάμπουε
* Ισημερινή Γουινέα
* Καμερούν
* Κεντροαφρικανική Δημοκρατία
* Κένυα
* Κομόρες
* Δημοκρατία του Κονγκό
* Λαϊκή Δημοκρατία του Κογκό
* Λεσότο
* Λιβερία
* Λιβύη
* Μαδαγασκάρη
* Μαλάουι
* Μάλι
* Μαρόκο
* Μαυρίκιος
* Μαυριτανία
* Μοζαμβίκη
* Μπενίν
* Μποτσουάνα
* Μπουρκίνα Φάσο
* Μπουρούντι
* Ναμίμπια
* Νίγηρας
* Νιγηρία
* Νότια Αφρική
* Νότιο Σουδάν
* Ουγκάντα
* Πράσινο Ακρωτήριο
* Ρουάντα
* Σάο Τομέ και Πρίνσιπε
* Σενεγάλη
* Σεϋχέλλες
* Σιέρρα Λεόνε
* Σομαλία
* Σουδάν
* Τανζανία
* Τζιμπουτί
* Τόγκο
* Τσαντ
* Τυνησία
 |

 |
Ο **Αντόνιο Ντι Μπενεντέττο** (Antonio Di Benedetto, Μεντόσα, 2 Νοεμβρίου 1922 – Μπουένος Άιρες, 10 Οκτωβρίου 1986) ήταν Αργεντινός συγγραφέας.

Δημοσιογράφος στο επάγγελμα, έγραψε διηγήματα και μυθιστορήματα. Αν και μέρος του λατινοαμερικάνικου *boom* (Μπόρχες, Γκαρσία Μάρκες, Κορτάσαρ κτλ.), ο Ντι Μπενεντέττο δεν κέρδισε όσο ζούσε τη δημοσιότητα άλλων συγγραφέων.

Το πρώτο του βιβλίο, τη συλλογή διηγημάτων *Mundo animal* (Ο κόσμος των ζώων), το δημοσίευσε το 1952. Ακολούθησαν τα μυθιστορήματα: *Zama* το 1956, *El silenciero* το 1964 και *Los suididas* (*Οι αυτόχειρες*) το 1969, που αποτελούν ένα είδος τριλογίας, «trilogía de la espera».

Το 1976, λίγες ώρες μετά την επιβολή της δικτατορίας στη χώρα του την Αργεντινή, συνελήφθη. Αφέθηκε ελεύθερος ύστερα από 19 μήνες φυλάκισης και βασανιστηρίων, χάρη στην πίεση Αργεντινών και Ευρωπαίων συγγραφέων όπως ο νομπελίστας Χάινριχ Μπελ. Εξορίστηκε στην Ισπανία, απ’ όπου επέστρεψε στην Αργεντινή το 1984, λίγο πριν από το θάνατό του. 

Εκτός από μυθιστορήματα και διηγήματα, έχει γράψει και σενάρια για τον κινηματογράφο. Το μυθιστόρημά του *Οι αυτόχειρες* μεταφέρθηκαν το 2006 στον κινηματογράφο από τον Juan Villegas.

Στην Ελλάδα το μόνο έργο του που κυκλοφορεί είναι το μυθιστόρημα **Οι αυτόχειρες** (Los suididas), απο τις εκδοσεις Αποπειρα και **Σαμα** (Zama) απο τισ εκδοσεις Καστανιωτης, σε μετάφραση της Άννας Βερροιοπούλου,

Παραπομπές
----------

1. ↑  Javier Rodríguez Marcos, «Érase una vez en la Argentina interior», *El País*, 20.04.2011
2. ↑  Juan Villegas, *Los suicidas* (2005) *cinenacional.com*

Εξωτερικοί σύνδεσμοι
--------------------

* «Ο άγνωστος κλασικός: Αντόνιο Ντι Μπενεντέττο»
* Di Benedetto Βιογραφία και εργογραφία (ισπ.)
* Antonio Di Benedetto, *Internet Movie Database*

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 90678327
* **ΕΒΕ**: 314439
* LCCN: n80060773
* ISNI: 0000 0001 2143 2775
* GND: 120512475
* SUDOC: 026830450
* BNF: cb11900062d (data)
* NKC: jo2004249868
* BNE: XX1720423

 |

 |
Η **Spanair**, ήταν μια αεροπορική εταιρεία που έδρευε στη Μαγιόρκα, Ισπανία. Η εταιρεία διέθετε δίκτυο προορισμών τόσο εντός της Ισπανίας, αλλά και γενικά στην Ευρώπη και στη Δυτική Αφρική. Η εταιρεία επίσης εκτελούσε ναυλωμένες πτήσεις για λογαριασμό ταξιδιωτικών οργανισμών. Η κύρια βάση της ήταν το Αεροδρόμιο Son Sant Juan, ενώ διέθετε επιμέρους βάσεις στο Διεθνές Αεροδρόμιο Μπαράχας της Μαδρίτης, και στο αεροδρόμιο Ελ Πρατ. Η εταιρία έπαυσε τη λειτουργία της στις 02:00 CET της 28ης Ιανουαρίου 2012.

Ιστορία της JK
--------------

Η Spanair ιδρύθηκε τον Δεκέμβριο του 1986 και ξεκίνησε τις δραστηριότητές της τον Μάρτιο 1988. Η ίδρυσή της αποτέλεσε τον καρπό της συνεργασίας μεταξύ SAS και της Viajes Marsans και ξεκίνησε εκτελώντας ναυλωμένες πτήσεις. Πτήσεις μακρών αποστάσεων ξεκίνησαν το 1991, προς Ηνωμένες Πολιτείες Αμερικής, Μεξικό και Δομινικανή Δημοκρατία, ενώ οι πτήσεις εσωτερικού ξεκίνησαν το 1994. Η εταιρεία χρησιμοποιούσε αεροσκάφη τύπου Boeing 767-300 προς Ουάσινγκτον, Μπουένος Άιρες στα τέλη της δεκαετίας του 1990, ενώ εντάχθηκε στην αεροπορική συμμαχία Star Alliance το 2003. Κύριοι μέτοχοι είναι ο Όμιλος SAS (94.9%) και ο Όμιλος Marsans (5.1%). Απασχολεί 2535 άτομα προσωπικό.

Ο Στόλος της JK
---------------

McDonnell Douglas MD-82
Ο στόλος της Spanair αποτελείται από τα παρακάτω αεροσκάφη (Ιανουάριος 2006):

* 16 Airbus A320-200
* 5 Airbus A321-200
* 3 McDonnell Douglas MD-81
* 2 Fokker 100 (ενοικιασμένα)
* 10 McDonnell Douglas MD-82
* 28 McDonnell Douglas MD-83

Τον Μάρτιο του 2006, η μέση ηλικία των αεροσκαφών της Spanair είναι τα 12 χρόνια.

Κωδικοί της JK
--------------

* Κωδικός ΙΑΤΑ: **JK**
* Κωδικός ICAO: **JKK**
* Callsign: Spanair

Παραπομπές
----------

1. ↑  «Κατάρρευση της ισπανικής Spanair, ταλαιπωρία για 20.000 επιβάτες». *Η Καθημερινή*. 30 Ιανουαρίου 2012.. Ανακτήθηκε στις 11 Φεβρουαρίου 2012. [*νεκρός σύνδεσμος*]

Εξωτερικοί Σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Spanair** |

* Spanair (στα αγγλικά)
* SAS (στα αγγλικά)[*νεκρός σύνδεσμος*]
* Οι στολές των αεροσυνοδών της Spanair
* Αερομεταφορές στην Ευρώπη: Παρόν & Μέλλον[*νεκρός σύνδεσμος*]
Ο **Άγιος Βλάσιος** (ιταλ: San Biagio) είναι εκκλησία αφιερωμένη στον Άγιο Βλάσιο, που βρίσκεται στο σεστιέρε (sestiere) του Καστέλο (Castello) της Βενετίας, στη Βόρεια Ιταλία.

Η εκκλησία βρίσκεται δίπλα στο Ναυτικό Ιστορικό Μουσείο και λειτουργείται από στρατιωτικό ιερέα. Από το 1511  μέχρι το 1577, που ολοκληρώθηκε η οικοδόμηση του ναού του Αγίου Γεωργίου των Ελλήνων και εγκαταστάθηκε ο πρώτος ορθόδοξος μητροπολίτης, εξυπηρέτησε ως  εκκλησία  την ελληνική κοινότητα της Βενετίας, η οποία μετά την άλωση της  Κωνσταντινούπολης (1453), λόγω  μετανάστευσης Ελλήνων που ζητούσαν άσυλο στη Γαληνοτάτη, είχε αυξηθεί σημαντικά. Η παραχώρηση έγινε μετά τη Σύνοδο της Φλωρεντίας  και αφορούσε ένα παρεκκλήσιο στο ναό του Αγίου Βλασίου.

Ξαναχτίστηκε σε 1745-1752, πιθανόν σε σχέδια του Φιλίππου Ρόσι. Ο θόλος κοσμείται από νωπογραφίες του Giovanni Scajaro με *τον Άγιο βλάσιο σε Δόξα*. Οι βωμοί έχουν μεταφερθεί από την εκκλησία της Αγίας Άννας. Στον αριστερό τοίχο υπάρχει ταφικό μνημείο, με την καρδιά του Φραγκίσκου Φρειδερίκου, Αρχιδούκα της Αυστρίας (που πέθανε το 1847). Ο τάφος του Ναυάρχου Άντζελο Έμο (που πέθανε το 1792) στολίζεται με άγαλμα (1818) του γλύπτη Τζιοβάνι Φεράρι.

Πηγές
-----

* Manno, Antonio (2004). The Rizzoli Art Guides, επιμ. *The Treasures of Venice*. New York: Rizzoli International Publications. σελ. 214.

Παραπομπές
----------


1. ↑  Ανακτήθηκε στις 6  Ιανουαρίου 2021.
Ο Ντον Κορνέλιους στην 40η επέτειο της Soul Train το 2010
**Soul Train** είναι ο τίτλος αμερικάνικης μουσικοχορευτικής τηλεοπτικής εκπομπής. Εμπνεύστηκε το 1970 από τον Ντον Κορνέλιους, τότε παραγωγού και τηλεπαρουσιαστή που εργάζονταν στον τοπικό τηλεοπτικό σταθμό WCIU-TV. Παρόλο που αρχικά απευθήνονταν στο αφροαμερικάνικο κοινό, αμέσως εγινε δημοφιλής στο ευρύ κοινό με αποτέλεσμα ένα χρόνο αργότερα να αναμεταδίδεται σε όλη την Αμερική. Επί τεσσάρων δεκαετιών παρέλασαν όλες οι σόουλ επιτυχίες, σπάζοντας ρεκόρ θαματικότητας. Η παραγωγή σταμάτησε το 2006, ενώ οι εκπομπές συνεχίστηκαν για άλλα δύο χρόνια παρουσιάζονας επαναλήψεις των καλύτερων στιγμιοτύπων. Συμπεριλαμβάνεται σήμερα στις καλύτερες και πιο επιτυχημένες αμερικάνικες τηλεοπτικές εκπομπές όλων των εποχών.
Η **Ίντιρα Μπαϊράμοβιτς** (σερβικά: *Indira Bajramović*) είναι ακτιβίστρια Ρομά που ζει στη Βοσνία και Ερζεγοβίνη και είναι διευθύντρια της *Ένωσης Γυναικών Ρομά από την Τούζλα*. Εργάστηκε για την παροχή βοήθειας και ανακούφισης σε αγροτικά χωριά Ρομά, και επίσης υποστηρίζει την ισότητα ευκαιριών για τους Ρομά στη Βοσνία-Ερζεγοβίνη τις τελευταίες δύο δεκαετίες. Συγκεκριμένα, η Bajramović έχει εστιάσει την προσοχή της στις δυσκολίες που αντιμετωπίζουν οι άνεργες γυναίκες Ρομά και τα θύματα οικιακής βίας ή κακοποίησης.

Δράση
-----

Η ένωση που ιδρύθηκε απ την Bajramović επικεντρώνεται στην παροχή τροφίμων και προϊόντων υγιεινής καθώς και σχολικών ειδών για μικρά παιδιά στις κοινότητες των Ρομά. Επιπλέον, ο σύλλογος εργάζεται για την παροχή ιατρικών εξετάσεων σε φτωχές γυναίκες, ειδικά για τον έλεγχο του καρκίνου του μαστού.

Εκτός από την παροχή βοήθειας σε κοινότητες Ρομά κατά τη διάρκεια της πανδημίας COVID-19, η Bajramović κατέγραψε επίσης τα μειονεκτήματα που υπάρχουν στις αγροτικές περιοχές, τα οποία επιδεινώθηκαν περαιτέρω από την πανδημία. Επισήμανε το χαμηλότερο ποσοστό μαθητών από κοινότητες Ρομά που συμμετέχουν σε διαδικτυακές τάξεις, την αύξηση των ποσοστών ενδοοικογενειακής βίας και των διακρίσεων στην υγειονομική περίθαλψη.

Παραπομπές
----------

1. 1 2 3  eca.unwomen.org/en/news/stories/2020/7/indira-bajramovic-we-were-the-first-to-enter-roma-communities-and-deliver-packages.
2. 1 2 3  Unwomen
Ο **Άγιος Γαβριήλ ο Ιβηρίτης** έζησε τον 11ο αιώνα.

Βίος
----

Ο **Γαβριήλ ο Ιβηρίτης** ήταν μοναχός στη Μονή Ιβήρων και ασκήθηκε κοντά σε μια σπηλιά. Σύμφωνα με την παράδοση η Παναγία του εμφανίστηκε ζητώντας του να κατεβει στην κοντινή παραλία προκειμένου να μαζέψει την εικόνα της την περίφημη *Πορταΐτισσα*,πράγμα που έκανε. Τιμάται στις 13 Μαΐου μαζί με τους άλλους Ιβηρίτες Όσιους Ευθύμιο, Ιωάννη και Γεώργιο.

Παραπομπές
----------

1. ↑  Γερασιμος Μικρογιαννανίτης, «Γαβριήλ ο Ιβηρίτης»΄,Θρησκευτική και Ηθική Εγκυκλοπαίδεια, τομ.4(1964),στ.107-108

Πηγές
-----

* Γερασιμος Μικρογιαννανίτης, «Γαβριήλ ο Ιβηρίτης»΄,Θρησκευτική και Ηθική Εγκυκλοπαίδεια, τομ.4(1964),στ.107-108
Η **Άνα ντε Άρμας** (Ana Celia de Armas Caso Ισπανικά: ˈana ˈselja ðe ˈarmas ˈkaso, 30 Απριλίου 1988) είναι Ισπανοκουβανή ηθοποιός.

Ξεκίνησε την καριέρα της στην Κούβα και είχε πρωταγωνιστικό ρόλο στο ρομαντικό δράμα *Una rosa de Francia* (2006). Σε ηλικία 18 ετών μετακόμισε στη Μαδρίτη της Ισπανίας και πρωταγωνίστησε στο δημοφιλές εφηβικό δράμα *El internado* για έξι σεζόν από το 2007 έως το 2010.

Αφού μετακόμισε στο Λος Άντζελες, η Ντε Άρμας έπαιξε αγγλόφωνους ρόλους στο ψυχολογικό θρίλερ *Knock Knock* (2015) και στην κωμωδία *War Dogs* (2016) και είχε έναν δεύτερο ρόλο στην αθλητική βιογραφική ταινία *Hands of Stone* (2016). Αναδείχθηκε στο προσκήνιο με τον ρόλο της ως ολογραφική προβολή AI στην ταινία επιστημονικής φαντασίας *Blade Runner 2049* (2017). Για την ερμηνεία της ως νοσοκόμα Marta Cabrera στην ταινία μυστηρίου *Knives Out* (2019), ήταν υποψήφια για το Βραβείο Χρυσής Σφαίρας Καλύτερης Γυναικείας Ερμηνείας σε κωμωδία ή μιούζικαλ και κέρδισε το βραβείο Saturn για τον καλύτερο δεύτερο γυναικείο ρόλο. Στη συνέχεια έπαιξε το κορίτσι του Μποντ, την Παλόμα, στην ταινία του Τζέιμς Μποντ *No Time to Die* (2021) και απέσπασε επαίνους για την ερμηνεία της Μέριλιν Μονρόε στην ταινία *Blonde* (2022).

Παραπομπές
----------

1. ↑  www.vogue.mx/estilo-de-vida/articulo/ana-de-armas-biografia-de-la-actriz-y-sus-mejores-peliculas.
2. ↑  en.vogue.me/culture/5-reasons-know-about-ana-de-armas/.
3. ↑  globalzonetoday.com/ana-de-armas/.
4. ↑  (Γερμανικά) *Deutsche Synchronkartei*. 102378. Ανακτήθηκε στις 4  Απριλίου 2022.
5. ↑  (Ισπανικά) www.diezminutos.es/famosos-corazon/famosos-espanoles/news/g2345/marc-clotet-ana-y-yo-hemos-roto/.
6. ↑  (Ισπανικά) www.lavanguardia.com/gente/20130218/54366851626/marc-clotet-ana-de-armas-se-separan.html.

Εξωτερικοί σύνδεσμοι
--------------------

* Πολυμέσα σχετικά με το θέμα  Ana de Armas στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 107575309
* LCCN: no2012138487
* ISNI: 0000 0000 7980 6568
* GND: 1164406299
* SUDOC: 224618032
* BNF: cb16208175f (data)
* BIBSYS: 1512647520311
* NKC: xx0249310
* BNE: XX4911268

 |

 |
Η τροφή των Ολύμπιων Θεών (1530), φαγεντιανό πιάτο που αποδίδεται στον Νίκολα ντα Ουρμπίνο.
Η **αμβροσία** ήταν η τροφή των αθανάτων, σύμφωνα με την ελληνική μυθολογία. Η λέξη προέρχεται από το στερητικό *α-* και τη λέξη *βροτός* (θνητός) και δηλώνει καθετί που δίνει ή διατηρεί την αθανασία. Σύμφωνα με τον Όμηρο, το ποτό των θεών ονομάζεται νέκταρ και η τροφή τους αμβροσία. Όμως αμβροσία ονομαζόταν και η τροφή των ίππων των θεών, καθώς και η αλοιφή με την οποία διατηρούσαν το σώμα τους νέο και άλειφαν τους νεκρούς για να μην αποσυντεθούν. *Άμβροτα* ή *αμβρόσια* ονομάζονταν και τα ρούχα, τα πέδιλα και άλλα αντικείμενα των θεών, με την έννοια της αφθαρσίας τους. Οι θνητοί δεν μπορούσαν να γευτούν την αμβροσία — που ήταν «εννέα φορές πιό γλυκιά από μέλι» — εκτός αν απολάμβαναν της ιδιαίτερης εύνοιας των θεών.

  

* Ο αστεροειδής **193 Αμβροσία** πήρε το όνομά του από τη μυθική αυτή θεϊκή τροφή.
Ο **Άγιος Βονιφάτιος** (*Saint Boniface*, 675 – 5 Ιουνίου 754) ήταν Αγγλοσάξονας ιεραπόστολος, ηγετική προσωπικότητα της αγγλοσαξονικής αποστολής στα γερμανικά τμήματα της Φραγκικής αυτοκρατορίας κατά τον 8ο αιώνα. Εγκαθίδρυσε τις πρώτες οργανωμένες χριστιανικές κοινότητες σε πολλά μέρη της Γερμανίας. Είναι ο άγιος προστάτης της Γερμανίας και αποκαλείται "Απόστολος των Γερμανών". Γεννήθηκε ως Γουίνφριντ (Winfrid, Wynfrith ή Wynfryth) στο βασίλειο του Ουέσσεξ, πιθανότατα στο Κρέντιτον. 

Θεωρείται άγιος από τη Λουθηρανική, την Αγγλικανική, την Καθολική εκκλησία και την Ορθόδοξη εκκλησία.

Βιογραφία
---------

Καταγόταν από εύπορη αριστοκρατική οικογένεια, εκπαιδεύτηκε θεολογικά από Βενεδικτίνους μοναχούς και σε ηλικία 30 ετών έγινε ιερέας. Το (716) στάλθηκε σε αποστολή στη Φρισία προκειμένου να εκχριστιανίσει τους κατοίκους, το οποίο έργο ήταν δύσκολο διότι έπρεπε να συνεννοηθεί μαζί τους με την παλιά Αγγλική τους διάλεκτο. Εκείνοι λάτρευαν την αιωνόβια βελανιδιά, ιερό δέντρο του θεού τους Θωρ, πάνω στην οποία έκαναν θυσίες. Θέλοντας να ορίσει στους κατοίκους το τέλος μιας εποχής άρχισε να την πριονίζει και τότε φύσηξε ένας δυνατός άνεμος που την ξερίζωσε. Αυτό οι Φρίσιοι το θεώρησαν σύμφωνα με τον γνωστό θρύλο ως θαύμα και μεταστράφηκαν ομαδικά στον χριστιανισμό. Στη θέση της αργότερα φύτρωσε ένα έλατο το οποίο οι χριστιανοί καθόρισαν ως το ευλογημένο δέντρο με αποτέλεσμα να το τιμούν στην εορτή γέννησης του Θεανθρώπου.

Ανδριάντας του Βονιφάτιου.
### Πρώτος αρχιεπίσκοπος των Γερμανών

Είχε την υποστήριξη όλων των Πεπινίδων και Καρολιδών βασιλέων ξεκινώντας από τον Κάρολο Μαρτέλο (723), οι οποίοι είχαν σκοπό ως Φράγκοι, να υποτάξουν όλους τους παγανιστές Σάξονες και να τους εκχριστιανίσουν. Ταξίδεψε στη Ρώμη (732) όπου ο πάπας Γρηγόριος Β’ τον όρισε αρχιεπίσκοπο ολόκληρης της Γερμανίας στην οποία επέστρεψε βαπτίζοντας χιλιάδες Γερμανούς, χριστιανούς. Ταξίδεψε ξανά στη Ρώμη όπου ο πάπας τον όρισε παπικό απεσταλμένο του στη Γερμανία. Στη συνέχεια ο Κάρολος Μαρτέλος ίδρυσε 4 επισκοπές στη Γερμανία ορίζοντας τον Βονιφάτιο αρχιεπίσκοπο με έδρα το Μετζ. Ο ίδιος έστεψε αργότερα (751) στο **Σουασσόν** τον γιό του Καρόλου Μαρτέλου, Πιπίνο τον βραχύ, βασιλιά των Φράγκων.

Σε μία από τις αποστολές του στη Φρισία συνελήφθη από εναπομείναντες Φρίσιους παγανιστές και θανατώθηκε με βασανιστήρια στο **Ντόκκουμ**.
Από τα πολλά έργα του διασώθηκαν 40 επιστολές με ενδιαφέρουσες ιστορικές πληροφορίες για την εποχή του.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άγιος Βονιφάτιος** |

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 18013220
* **ΕΒΕ**: 97475
* LCCN: n50043120
* ISNI: 0000 0001 1021 9813
* GND: 118513249
* SELIBR: 270943
* SUDOC: 028404912
* BNF: cb12024642d (data)
* BPN: 73593176
* BIBSYS: 95006532
* NLA: 49513911
* NKC: jn19990000926

 |

 |
Ο **Άγιος Βιτάλιος Μεδιολάνων** (ιταλικά: San Vitale) ήταν πρωτοχριστιανός μάρτυρας και άγιος. Η μνήμη του εορτάζεται στις 28 Απριλίου.

Βιογραφία
---------

Η αγιογραφία του αναφέρει ότι ο Βιτάλιος ήταν ένας πλούσιος πολίτης του Μιλάνου, ίσως και στρατιώτης. Ήταν παντρεμένος με τη Βαλέρια του Μιλάνου, ήταν γονείς των Αγίων Γερβάσιου και Πρωτάσιου.

Σύμφωνα με το μύθο, ο Βιτάλιος ήταν ένας αξιωματικός που συνόδευε τον δικαστή Παυλίνους από το Μιλάνο στη Ραβέννα. Εκεί ο Βιτάλιος ενθάρρυνε τον Άγιο Ουρσίκινο της Ραβέννας να μην φοβάτε και να αντεξει το μαρτυριό του και έπειτα ο ίδιος έθαψε το σκήνωμά του. Ο Βιτάλιος όμως ανακαλύφθηκε ότι ήταν χριστιανός και ο Παυλίνος διέταξε να τον ρίξουν σε έναν βαθύ λάκκο και να τον σκεπάσουν με πέτρες και χώμα.

Η ημερομηνία του μαρτυρίου του είναι αβέβαιη: ορισμένες πηγές αναφέρουν ότι ήταν θύμα του Νέρωνα, άλλες του Μάρκου Αυρήλιου. Μαρτύρησε στη Ραβέννα, αλλά όλα τα άλλα στην ιστορία είναι ύποπτα. «Πολλοί μελετητές πιστεύουν ότι η αφήγηση είναι εν μέρει φανταστική, αναγνωρίζοντας στους χαρακτήρες που αναφέρονται, άλλους μάρτυρες με το ίδιο όνομα που λατρεύονται τόσο στο Μιλάνο όσο και στη Ραβέννα» .

Ο Άγιος Βιτάλιος τιμάται ως ο κύριος προστάτης της πόλης της Ραβέννας.

παραπομπές
----------

1. ↑  *Martyrologium Romanum* (Libreria Editrice Vaticana, 2001, (ISBN 88-209-7210-7))
2. ↑  Webster, Douglas Raymund. "St. Vitalis." The Catholic Encyclopedia. Vol. 15. New York: Robert Appleton Company, 1912. 24 Jan. 2014
3. ↑  Borrelli, Antonio. "San Vitale Sposo e martire", Santi e Beati, September 16, 2002
4. ↑  Butler, Alban. "Saint Vitalis, Martyr". *Lives of the Fathers, Martyrs, and Principal Saints* 1866. CatholicSaints.Info. 26 April 2013
Ο **Αντρέ Πάτερσον** (*Andrae Malone Patterson*, γεν. 12 Νοεμβρίου 1975), είναι Αμερικανός επαγγελματίας πρώην καλαθοσφαιριστής (σέντερ - πάουερ φόργουορντ), ο οποίος αγωνίσθηκε και στην Ελλάδα για λογαριασμό του Αιγάλεω, όπου ολοκλήρωσε την καριέρα του στο πρωτάθλημα της Α1 Ανδρών.

Προηγουμένως, είχε αγωνισθεί με τη φανέλα των Μινεσότα Τίμπεργουλβς.

Κολλεγιακή καριέρα
------------------

Ο Πάτερσον αγωνίσθηκε με την ομάδα του Πανεπιστημίου της Ιντιάνα, έχοντας προπονητή τον Μπόμπι Νάιτ.

Επαγγελματική καριέρα
---------------------

Επιλέχθηκε από τους Μινεζότα Τίμπεργουλβς στο δεύτερο γύρο των "ντραφτ" του 1998 (46ος). Έλαβε μέρος σε 40 αγώνες από το 1999 έως το 2000
Εν συνεχεία μετέβη στην Ευρώπη, όπου αγωνίσθηκε στους συλλόγους της Ζαντάρ Ζάρα, Μανρέσα, Elitzur Ashkelon, Πανελλήνιος, Εστουντιάντες και Αιγάλεω (2007-2009).

Παραπομπές
----------

1. ↑  Ανακτήθηκε στις 4  Μαρτίου 2021.
2. ↑  *College Basketball at Sports-Reference.com*. Ανακτήθηκε στις 28  Ιουλίου 2020.
3. ↑  *RealGM*. 978. Ανακτήθηκε στις 4  Απριλίου 2022.
4. ↑  (Αγγλικά) *eurobasket.com*. 37151. Ανακτήθηκε στις 25  Απριλίου 2022.
5. ↑  Το ρόστερ της ΚΑΕ Αιγάλεω
6. ↑  «Ο Πάτερσον στη Ζαντάρ». Αρχειοθετήθηκε από το πρωτότυπο στις 18 Ιουλίου 2011. Ανακτήθηκε στις 23 Ιουλίου 2014.

Εξωτερικοί σύνδεσμοι
--------------------

* NBA Statistics Τα στατιστικά του Αντρέ Πάτερσον
Συντεταγμένες: 12°00′14″N 61°45′43″W﻿ / ﻿12.00389°N 61.76194°W﻿ / 12.00389; -61.76194

Η **Άμπερ Μπελαίρ** (Amber Belair) είναι ένα χωριό της Γρενάδας. Βρίσκεται στην ενορία του Αγίου Γεωργίου. Βρίσκεται στη νότια πλευρά του νησιού, στο νότιο τμήμα της περιφέρειας του Νότιου Αγίου Γεωργίου.

Γεωγραφία
---------

Η Άμπερ Μπελαίρ βρίσκεται στη νότια πλευρά του νησιού, στο νότιο τμήμα της περιφέρειας του Νότιου Αγίου Γεωργίου. Βρίσκεται κοντά στο βουνό Χάρτμσαν, ανατολικά του Κόλπου του Χάρτμαν και δυτικά του Νησιού Χογκ.

Παραπομπές
----------

1. ↑  Άμπερ Μπελαίρ[*νεκρός σύνδεσμος*] Falling Rain

Δείτε επίσης
------------

* Κατάλογος πόλεων της Γρενάδας
Ο **Ίαμος** είναι πρόσωπο στην Ελληνική Μυθολογία, γιος του Απόλλωνα και της Ευάδνης από την Πιτάνη, κόρης του Ποσειδώνα, και γενάρχης των Ιαμιδών.

Κατά την παράδοση, ο Ίαμος μόλις γεννήθηκε εγκαταλείφθηκε από τη μητέρα του, οπότε δύο φίδια ανέλαβαν να τον θρέψουν με μέλι μέχρι να τον οδηγήσουν στους Δελφούς. Εκεί πήρε τον χρησμό να καταφύγει στον βασιλιά της Αρκαδίας Αίπυτο, ο οποίος τελικά ανέλαβε να τον αναθρέψει. Έτσι ο Ίαμος, όταν έγινε έφηβος, διάβηκε κάποια νύχτα τον Αλφειό ποταμό, όπου επικαλούμενος τον πατέρα του άκουσε "*φωνή εξ ουρανού*" που τον διέταζε ν' ακολουθήσει την κατεύθυνσή της. Έτσι ακολουθώντας τη φωνή έφθασε στο Κρόνιο της Ολυμπίας όπου κατασκεύασε βωμό και ίδρυσε το μαντείο του μεγάλου Διός, στο οποίο και έμεινε μέχρι το θάνατό του, ως μάντις.

Στο μαντείο αυτό τον διαδέχθηκαν τα παιδιά του και τα εγγόνια του. Το γένος τους έμεινε γνωστό με το όνομα Ιαμίδες, σύμφωνα και με τους τελευταίους λόγους τους οποίους άκουσε ο γενάρχης από τον ουρανό.

Παραπομπές
----------

1. 1 2  «Ям» (Ρωσικά)
2. ↑  Πίνδαρος: (αρχαία ελληνικά) *Olympic Ode VI*. 468 π.Χ..

Πηγές
-----

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Ίαμος**  |

* *Νεώτερον Εγκυκλοπαιδικόν Λεξικόν Ηλίου* τ. 9ος, σ.754